Letbaneprojektet i Aalborg er et projekt med meget dårligt samfundsøkonomi. Det slår det nordjysk-valgte folketingsmedlem, Venstres Søren Gade, fast.

Udmeldingen kommer efter, at der i regeringens udspil til en finanslov er droppet det statslige økonomiske tilskud til en letbane i Aalborg. En letbane, der gennem flere år har været på tegnebrættet. Søren Gade henviser til, at det økonomiske råderum i Danmark er blevet mindre, og der skal prioriteres i alle investeringer. Kommunens egne beregninger viser at samfundet bliver fattigere af at anlægge en letbane i byen. - Da projektet er i den indledende fase er det muligt at stoppe projektet nu uden det medfører store tab for stat og kommune, siger Søren Gade. Han understreger, at han som valgt i Nordjylland stadig vil slås for nordjyske interesser. - Jeg er som alle i Nordjylland stærkt optaget af en tredje limfjordsforbindelse. Den vil fortsat have mine fulde bevågenhed, fastslår Søren Gade.